armvectores/hy_wikipedia_2023 huggingface dataset:
Մորարջի Դեսայի

Մորարջի Դեսայի (հինդի՝ मोरारजी देसाई, փետրվարի 29, 1896(1896-02-29)[…], Valsad district, Բոմբեյի նախագահություն, Բրիտանական Հնդկաստան, Բրիտանական կայսրություն - ապրիլի 10, 1995(1995-04-10)[…], Մումբայ, Հնդկաստան), հնդիկ քաղաքական գործիչ։ 1977 թվականից մարտի 24-ից մինչև 1979 թվականի հուլիսի 15-ը զբաղեցրել է Հնդկաստանի չորրորդ վարչապետի պաշտոնը։ Մահաթմա Գանդիի դաշնակից, 10 տարի անցկացրել է բրիտանական բանտերում։ Ինդիրա Գանդիի ընդդիմության առաջնորդ, գտնվել է մեկուսի բանտարկությունում։ 1977 թվականին դարձել է Հնդկաստանի վարչապետ, բայց 1979 թվականին հրաժարական է տվել։


== Կենսագրություն ==
Մորարջի Դեսային ծնվել է 1896 թվականի փետրվարի 29-ին Բհադելիում, Բրիտանական Հնդկաստան՝ գյուղական ուսուցչի ընտանիքում։ 1918 թվականից պաշտոններ է զբաղեցրել Բոմբեյի գաղութային վարչությունում։ 1930 թվականին միացել է Մահաթմա Գանդիի շարժմանը։ Դրա համար Դեսային մոտ 10 տարի ազատազրկության մեջ է գտնվել։ 1959-1964, 1967-1969 և 1977-1979 թվականներին եղել է ֆինանսների նախարար, իսկ 1967-1969 թվականներին՝ վարչապետ։ 1966 թվականին անհաջող փորձել է դառնալ ՀԱԿ-ի առաջնորդ։
1969 թվականին նա կազմավորել է Ջանաթա կուսակցությունը։ Իր քաղաքական ակտիվության պատճառով 1975-1977 թվականներին մեկուսի բանտարկության մեջ է գտնվել։ Ազատ արձակվելուց հետո, 1977 թվականին հաղթել է ընտրություններում՝ դառնալով վարչապետ։ Կուսակցությունում պառակտման համար 1979 թվականին ստիպված է եղել պաշտոնաթող լինել, իսկ 1980 թվականին ավարտել է իր կուսակցական կարիերան։
Մորարջի Դեսային մահացել է 1995 թվականի ապրիլի 10-ին Մումբայում՝ 99 տարեկան հասակում։


== Փաստեր ==
Համարվել է պետությունների և կառավարությունների աշխարհի ամենաերկարակյաց առաջնորդների մեկը։
Մորարջին եղել է 1977 թվականի ռազմային Տու-124 ավիացիոն աղետի փրկվածներից մեկը։


== Տես նաև ==
Ջայապրակաշ Նարայան


== Ծանոթագրություններ ==


== Գրականություն ==
Морарджи Десаи (Люди и события) // Новое время. —М., 1960. — № 28. — С. 28.


== Արտաքին հղումներ ==
Մորարջի Դեսային britannica.com կայքում(անգլ.)
The Hype

The Hype, երգ` գրաված և ձայանագրված ամերիկյան Twenty One Pilots դուետի կողմից, իրենց հինգերորդ՝ Trench (2018) ստուդիական ալբոմի համար։ Երգը թողարկվել է որպես Trench ալբոմի վեցերորդ սինգլ 2019 թվականի հուլիսի 16-ին Fueled by Ramen և Elektra Music Group լեյբլերով։ Երգը գրել է վոկալիստ Թայլեր Ջոզեֆը, իսկ արտադրությամբ զբաղվել են Փոլ Մինիի հետ միասին։ Երգի տեքստը համառության ու նվիրվածության մասին է։ «The Hype»-ը հասել է մինչև երրորդ հորիզոնականի US Billboard Hot Rock Songs հիթշքերթում։


== Կազմը ==
Ինչպես և Trench ալբոմի երգերի մեծ մասը «The Hype»-ը նույնպես գրվել է ֆրոնտմեն Թայլեր Ջոզեֆի կողմից, իսկ պրոդյուսերությամբ Թայլերի հետ միասին զբաղվել է Փոլ Մինին` Mutemath ալտերնատիվ ռոք խմբից։ Երգը գրելու և ձայնագրելու գործընթացը տեղի է ունեցել գաղտնի` Կոլումբոսում գտնվող Ջոզեֆի նկուղային ստուդիայում, Օհայո նահանգ, մինչդեռ միքսվել է Ադամ Հոուկինսի կողմից և յուրացվել Քրիս Գերինգերի կողմից Sterling Sound-ում, Նյու Յորք։ Coup de Main ամսագրին տված հարցազրույցում Ջոզեֆն ասել է, որ երգը գրելիս նա ցանկացել է, որ իր ստեղծագործությունը հնչի այնպես, ինչպես իր մանկության տարիներին։


== Քննադատություն ==
The Hype-ը դրականապես է ընդունվել երաժշտական քննադատների կողմից։ Գարի Ռայանը NME-ից կարծիք է հայտնել, որ The Hype երգը Trench ալբոմի այն երգերից է, որը «բավական ուժեղ է, որպեսզի գոյություն ունենա ցանկացած այլ պատմության մեջ»։ Քրիս Փեյնը Billboard-ից երգը նկարագրել է որպես «ցնծացող, ամբոխի համար պատրաստ պանորամա»։


== Անձնակազմ ==
Ձայնագրում և մենեջմենտ

Ձայնագրված Թայլեր Ջոզեֆի տնային ստուդիայում (Կոլումբոս,Օհայո) և United Recording Studios-ում (Հոլիվուդ Կալիֆոռնիա)
Յուրացված Sterling Sound-ում (Նյու Յորք, Նյու Յորք)


== Ծանոթագրություններ ==
Հանրապետության հրապարակ (այլ կիրառումներ)

Հանրապետության հրապարակ' որոշ երկրներում հրապարակների անուն'

Հանրապետության հրապարակ (Բեռլին)- Բեռլինում
Հանրապետության հրապարակ (Երևան) - Երևանում,
Հանրապետության հրապարակ (Պրահա) - Պրահայում,
Հանրապետության հրապարակ (Բելգրադ) - Բելգրադում,
Հանրապետության հրապարակ (Փարիզ) - Փարիզում,
Հանրապետության հրապարակ (Չեբոքսարի) - Չեբոքսարիում։
Together at Home

«Together at Home» (նաև հայտնի է որպես «One World: Together at Home»,անգլ. թարգմանաբար՝ «Մեկ աշխարհ․ Միասին տանը»), Առողջապահության համաշխարհային կազմակերպության աջակցությամբ Global Citizen ընկերության կողմից կազմակերպած վիրտուալ համերգների շարունակական շարք։ Հատուկ թողարկումն ուղղված է 2019-20 թվականների կորոնավիրուսի համավարակի ժամանակ սոցիալական հեռավորության պահպանման պրակտիկայի տարածմանը։
2020 թվականի ապրիլի 18-ին վեցժամյա նախնական շոուն հեռարձակվել է առցանց ռեժիմով՝ գլոբալ հեռուստատեսային հեռարձակման սկսվելուց անմիջապես առաջ։ Միջոցառման առցանց մասը ցուցադրվել է ՅուԹյուբով, դրա հաղորդավարներն էին դերասանուհի և ներկայացնող Ջամիլա Ջամիլը (առաջին ժամ), դերասան Մեթյու Մակքոնահին (երկրորդ ժամ), դերասանուհի Դանայ Գուրիրան (երրորդ ժամ), երգչուհի Բեքի Ջին (չորրորդ ժամ), դերասանուհի Լավերնա Քոքսը (հինգերորդ ժամ) և դերասան Դոն Չիդլը (վեցերորդ ժամ)։ Այն ներառել է մի շարք հայտնի արտիստների մանսակցությունները։


== Համերգային շարքերի մասնակիցներ ==


== Հատուկ հեռուստատեսային թողարկում ==
Հատուկ հեռուստատեսային թողարկումը «One World: Together at Home» անվանմամբ ստեղծվել է Global Citizen-ի և երգչուհի և երգերի հեղինակ Լեդի Գագայի միջև համագործակցությամբ։ Ամբողջ հավաքած գումարը փոխանցվելու է Առողջապահության համաշխարհային կազմակերպության COVID-19 համերաշխության արձագանքման հիմնադրամը։ Ջիմի Ֆելոնը, Ջեյմս Քիմելը և Սթիվեն Քոլբերթը վարում էին շոուն, որը եթեր է թողարկել 2020 թվականի ապրիլի 18-ին։ Այն հեռարձակվում էր նաև մի շարք տարբեր հեռուստացանցերի, սթրիմինգային հարթակների և միջազգային հեռարձակող ցանցերի կողմից։ Մեծ Բրիտանիայում շոուի հաղորդավարներ էին Քլարա Ամֆոն, Դերմոթ Օ'Լիրին և Քլաուդիա Ուինքլմանը, և այն ցուցադրվում էր BBC One-ով։


=== Մասնակցություններ ===
Աղբյուր․ GlobalCitizen.org


=== Երաժշտական ելույթներ ===


==== Համերգից վեց ժամ առաջ առցանց հաղորդման ընթացքում ====


==== Գլոբալ հեռուստատեսային հեռարձակման ընթացքում ====


=== Հեռարձակում ===
Հատուկ հեռուստատեսային թողարկումն ԱՄՆ-ում հեռարձակվում էր NBC, ABC, CBS և The CW ալիքներով։ Այն նաև իսպանալեզու Univisión հեռուստացանցի եթերում էր։ Հատուկ թողարկումը նաև միացվել է ViacomCBS-ի (BET, CMT, Comedy Central, Logo TV, MTV, MTV2, MTV Classic, MTV Live Nick at Nite, Paramount Network, Pop, Tr3s, TV Land և VH1), NBCUniversal-ի (Bravo, E!, MSNBC, NBCSN, Syfy, Universo և USAA Network), Walt Disney Television-ի (Freeform և National Geographic), Katz Broadcasting-ի (Bounce TV և Laff), և Bloomberg Television-ի կողմից հիմնված ցանցերով և AXS TV-ով։ iHeartMedia-ն նույնպես մասնակցել է հեռարձակմանը։
Մեծ Բրիտանիայում BBC իր վրա է վերցրել One World: Together at Home-ի հեռարձակումը, որի եթերը կայացել է ապրիլի 19-ին՝ ժամը 7:15-ն BBC One-ով։


==== Միջազգային հեռաձակողներ ====


==== Առցանց սթրիմինգ ====
Հատուկ թողարկումը նաև հայտնվել է մի շարք թվային հարթակների եթերում, ինչպիսիք են Alibaba-ն, Ֆեյսբուքը, Ինստագրամը, Apple-ը, Prime Video-ն, Tencent-ը, Tencent Music-ը, Roblox-ը, Tidal-ը, TuneIn-ը, Twitch-ը, Թվիթթերը, Yahoo!-ն և ՅուԹյուբը։


== Տես նաև ==
Live Aid


== Ծանոթագրություններ ==


== Արտաքին հղումներ ==
globalcitizen.org/en/connect/togetherathome/ Together at Home. պաշտոնական կայք
Անիտա Սարկիսյան

Անիտա Սարկիսյան (անգլ.՝ Anita Sarkeesian, օգոստոսի 15, 1983(1983-08-15), Տորոնտո, Կանադա), կանադա-ամերիկյան ֆեմինիստ, մեդիա քննադատ, բլոգեր և հռետոր։ «Ֆեմինիստ հաճախականություն» կայքի հիմնադիրն է, որում ներկայացվում են զանգվածային մշակույթում կանանց կերպարի վերաբերյալ տեսանյութեր և վերլուծական մեկնաբանություններ։ Առանձնակի ուշադրության է արժանացել իր «Սարկազմ կանանց նկատմամբ վիդեոխաղերում» վիդեո շարքի համար, որում դիտարկվում է վիդեոխաղերում կանանց կերպարի ենթադրյալ բացասական ներկայացումը։
2012 թվականին Սարկիսյանը առցանց հետապնդման արշավի թիրախ էր դարձել՝ իր «Սարկազմ կանանց նկատմամբ վիդեոխաղերում» տեսաշարքի համար ֆինանսական միջոցներ հայթայթելու նախաձեռնության պատճառով։ Արդյունքում նրա աջակիցները հավաքեցին $160 000 ակնկալվող $6 000-ի փոխարեն։
Իրավիճակը լայնորեն լուսաբանվեց լրատվամիջոցներում, Սարկիսյանին դնելով վիդեոխաղերի մշակույթում ենթադրյալ կնատյացության վերաբերյալ քննարկումների կենտրոնում։
Նա շարունակում է հրապարակավ մեկնաբանել և վերլուծել տեսախաղերում գենդերային ներկայացվածության՝ սեռի և ոտնձգությունների թեման տեսանյութերի արդյունաբերության և մշակույթի մեջ։


== Նախապատմություն ==
Անիտա Սարկիսյանը ծնվել է Տորոնտոյի մոտակայքում Իրաքից ներգաղթած հայ ծնողներից։ Այնուհետ նա տեղափոխվում է Կալիֆորնիա։ Ավարտել է Լոս Անջելեսի կալիֆորնյան համալսարանը (UCLA)՝ մեդիա վերլուծությունների բակալավրի աստիճանով, այնուհետ Յորքի համալսարանում ձեռք է բերել մագիստրոսի աստիճան՝ հասարակական և քաղաքագիտական բնագավառներում։


== Ծանոթագրություններ ==
Հունաստանի անկախության օր

Հունաստանի անկախության օր կամ Հունաստանի վերստեղծման ազգային օր (հուն․՝ Ημέρα της Ελληνικής Ανεξαρτησίας), համազգային տոն Հունաստանում, որի ընթացքում հույները և աշխարհի բոլոր ծայրերի ֆիլհելենները հարգանքի տուրք են մատուցում Հունաստանի ազգային-ազատագրական պայքարի ընթացքում զոհված մարտիկներին։
Հունաստանի անկախության օրվա տոնախմբությունը համընկնում է հույն ուղղափառ եկեղեցում Ավետման տոնի նշման հետ։ Ըստ Գրիգորյան օրացույցի՝ այն նշվում է ամեն տարի մարտի 25-ին։
Հունաստանի մայրաքաղաք Աթենքում այս օրը տեղի է ունենում զինվորական շքերթ, տոնական երթ և զանգվածային տոնակատարություններ։


== Պատմություն ==
1453 թվականի մայիսի 29-ին թուրքերը գրավում են Բյուզանդական կայսրության մայրաքաղաք Կոստանդնուպոլիսը։ Այս իրադարձությունից հետո Հունաստանը վերջնականապես հաստատվեց, որպես Օսմանյան կայսրության տիրույթ։ Չնայած այս հանգամանքի, հույների մի ստվար զանգված հրաժարվեց ընդունել մուսուլմանական գերակայությունը։ Նրանք փախան լեռները և ստեղծեցին նոր բնակավայրեր Պելոպոնեսում, մասնավորապես՝ Մանի թերակղզում։ Վերջինիս բնակիչները համարվում են Հունաստանի ազգային-ազատագրական շարժման հիմնադիրները։
1821 թվականի մարտի 25-ին Կալավրիտայի Սուրբ Լավրայի վանքից առաջին անգամ կոչ արվեց առաջնորդվել «ազատության կամ մահ» կարգախոսով և միահամուռ կերպով պայքարել ընդդեմ բռնացող կառավարության։ Հենց այս ժամանակ էլ առաջին անգամ բարձրացվեց հունական հեղափոխության դրոշը, որը հետագայում ստանձնեց Հունաստանի դրոշի պաշտոնը՝ մինչև 1978 թվականը։ Դրան հաջորդած ժամանակահատվածում հույները մի շարք հաղթական մարտեր են մղել ընդդեմ Օսմանյան կայսրության։ Հեղափոխության ութ տարիների ընթացքումմոբիլիզացվել է մոտ 100.000 զինվոր, իսկ մոտ 50000-ը մահացել են։
1829 թվականին Թուրքիան ստիպված է լինում ճանաչել Հունաստանի թագավորության անկախությունը։ Այն հաստատվում է սեպտեմբերի 2-ին կնքված Ադրիանապոլսի պայմանագրով։ 1830 թվականի փետրվարի 3-ին Մեծ Բրիտանիան, Ֆրանսիան և Ռուսաստանը ստորագրում են Լոնդոնի արձանագրությունը, որով Մեծ տերությունները ևս փաստացի ճանաչում են հունական պետականության անկախությունը։
Մարտի 25-ը Հունաստանում հայտարարվում է ազգային տոն։ 1838 թվականին առաջին անգամ կատարվում է անկախության օրվա տոնակատարություն։ Այս օրը Հունաստանի մայրաքաղաք Աթենքում տեղի է ունենում հանդիսավոր պատարագ։ Մայրաքաղաքի փողոցներում հավաքվում են հազարավոր քաղաքացիներ, իսկ Սինտագմա հրապարակում տեղի է ունենում հաղթահանդես և ռազմական շքերթ։
Տոնական միջոցառումներ տեղի են ունենում նաև Հունաստանի մյուս քաղաքներում՝ Սալոնիկում, Պատրասում, Հերակլիոնում և այլուր։


== Տես նաև ==
Հունաստանի ազատագրական պատերազմ


== Ծանոթագրություններ ==
Խորվաթիան Մանկական Եվրատեսիլ երգի մրցույթում

Խորվաթիան Մանկական Եվրատեսիլ երգի մրցույթին մասնակցում է մրցույթի հիմնադրման տարվանից՝ 2003 թվականից։ 
2007-2013 թվականներին նրանք հրաժարվել են մասնակցությունից։ 2014 թվականին Խորվաթիան վերադառնում է։


== Մասնակցումներ ==


== Քվեարկության պատմություն ==
Խորվաթիան ավելի շատ միավոր տվել է

Խորվաթիան ավելի շատ միավոր ստացել է
Թավշածաղիկ ուղղաձիգ

Թավշածաղիկ ուղղաձիգ կամ թավշածաղիկ աֆրիկյան (լատ.՝ Tagetes erecta), բարդածաղկավորների ընտանիքի թավշածաղիկների ցեղի միամյա խոտաբույսերի տեսակ է։ Ծագում է Կենտրոնական Ամերիկայից, բնության մեջ աճում է Կենտրոնական և Հարավային Ամերիկաներում։ Որպես դեկորատիվ բույս լայն տարածում ունի բոլոր կլիմատիկ գոտիներում։


== Նկարագրություն ==

Կոմպակտ թուփ է, երբեմն ցրված սաղարթով։ Միամյա խուտաբույս է։ Արմատային համակարգը փնջաձև է։ Ցողունն ուղիղ է, 20-80 սմ բարձրությամբ։ Տերևները խոշոր են՝ մինչև 20 սմ երկարությամբ, հերթականությամբ են, փետրավոր կամ առանձնացված, ատամնավոր, բաց կանաչից մինչև մուգ կանաչ։ Ծաղկաբույլերը ևս խոշոր են՝ 6-8 սմ տրամագծով, հասարակ կամ լիաթերթիկ՝ դեղին, կիտրոնադեղին, նարնջագույն, առանձին, 3-10 սմ ցողունի վրա։


== Բնապահպանություն ==
Հիմնական արեալը Մեքսիկայում ցածր խոնավությամբ սոսու և կաղնու անտառներն են։ Վայրի տեսքով հանդիպում են ԱՄՆ հարավային նահանգներում, համարվում է մոլախոտ, զբաղեցնում է խաթարված հողատարածքները։


== Կիրառում ==
Լայնորեն օգտագործվում է որպես դեկորատիվ բույս։ Առանձնանում է աղտոտվածության հանդեպ դիմացկունությամբ, այդ պատճառով հարմար է քաղաքների ձևավորման համար։ Թավշածաղիկը կարողանում է կուտակել ծանր մետաղները, այդ պատճառով էլ օգտագործվում է աղտոտված վայրերի մաքրման համար։ Օգտագործվում է դեղին և նարնջագույն սննդային ներկեր ստանալու համար, ինչպես նաև որպես երկրորդային հումք օգտագործվում է ակտիվ կենսաբանական նյութեր ստանալու համար։
Թավշածաղիկն ունի սուր հոտ, որով տարբերվում է մյուս ծաղկաբույսերից։ Լուսասեր է, ջերմասեր, բավականին արագ է աճում, վատ է տանում անգամ ամենաթեթև սառնամանիքները։  Խոնավասեր է, սակայն լավ է տանում նաև ժամանակավոր չորությունը։ Գերադասում է ավազակավային, սննդանյութերով հարուստ, փուխր, ստրուկտուրային հողերը։  Ծաղկում է ցանքից 60-70 օր հետո։ Մարտին սերմերը ցանում են ջերմոցներում։ Ծաղիկները դաշտ են տեղափոխում ուշ գարնանային ցրտահարությունների վտանգն անցնելուց հետո։ Օգտագործում են ծաղկային ձևավորումներում, իսկ բարձր տեսակները՝ նաև կտրելու ծաղիկ ստանալու համար։
Իր «Նոր Իսպանիայի գործերի ընդհանուր պատմությունը» հիմնական աշխատության մեջ Բեռնարդինո դե Սաագունը (1547-1577), հիմնվելով ացտեկների ներկայացրած տվյալների վրա, տարբեր փաստեր է ներկայացրել ուղղաձիգ թավշածաղկի վերաբերյալ.

«Այս ծաղիկները դեղին են և անուշ բույրով, լայն են և գեղեցիկ, իսկ ուրիշները, այգիներում մշակվածները, լինում են երկու տեսակ։ Իգական սեռի ծաղիկները մեծ են և գեղեցիկ, իսկ մյուսները, որ արական սեռի են, այդքան գեղեցիկ ու մեծ չեն»։


== Ծանոթագրություններ ==
Սեիդ Ռուսթամով

Սեիդ Ալի օղլի Ռուսթամով (ադրբ.՝ Səid Əli oğlu Rüstəmov), (մայիսի 12, 1907(1907-05-12), Երևան, Կովկասի փոխարքայություն, Ռուսական կայսրություն - հունիսի 10, 1983(1983-06-10), Բաքու, Ադրբեջանական ԽՍՀ, ԽՍՀՄ), ադրբեջանցի կոմպոզիտոր և դիրիժոր։ Ադրբեջանական ԽՍՀ ժողովրդական արտիստ, Ադրբեջանի նվագարանների պետական նվագախմբի գեղարվեստական ղեկավար և դիրիժոր (1935-1975)։


== Կենսագրություն ==
Սեիդ Ռուսթամովը ծնվել է 1907 թվականին Երևանում։ Նա ստացել է իր առաջին կրթությունը Երևանում։ Սեիդի ընտանիքը տեղափոխվել է 1919 թ.-ին Գանձակ։ Հետագայում նրանք տեղափոխվեցին Աղդաշ։ Երբ տեղափոխվեց Աղդաշ, Սայիդը 12 տարեկան էր։ Եվ որոշ ժամանակ անց ընտանիքը տեղափոխվեց Բաքու։ Սեիդ ընդունվել է ուսուցիչների սեմինարիան։ Այս դպրոցում երաժշտական դասեր են անցկացվել։ Սեիդը սովորել է շեփոր նվագել այստեղ։ Սեիդ Ռուսթամովը 1924 թվականին ընդունվել է Երաժշտական դպրոցի ժողովրդական գործիքների բաժին։ Նա ավարտել է ուսուցիչների սեմինարիան 1926 թվականին։ 1932 թվականին ավարտել է Ադրբեջանի պետական մանկավարժական համալսարանը։ Սեիդ Ռուսթամովը մահացել է 1983 թվականի հունիսի 10-ին Բաքվում։


== Երգերը ==
«Azərbaycan melodiyası» («Ադրբեջանական մեղեդին»)
«Dağlar» («Լեռները»)
«Getmə» («Մի գնա»)
«Kəndimiz» («Մեր գյուղը»)
«Qaytağı» («Գայթաղը»)
«Səhər nəğməsi» («Առավոտյան երգը»)
«Xəzər» ("Կասպյան")
«Yağış» («Անձրև»)
«Azərbaycan» («Ադրբեջան»)
«Yaz günləri» («Ամառային օրեր»)
«Getmə-getmə» («Մի գնա-մի գնա»)
«Hardasan»


== Ծանոթագրություններ ==
Տաթևիկ Ռևազյան

Տաթևիկ Հարությունի Ռևազյան (հունվարի 22, 1988, Երևան, Հայաստան), ՀՀ քաղաքացիական ավիացիայի կոմիտեի ղեկավար (2018-2022)։


== Կենսագրություն ==
Տաթևիկ Ռևազյանը ծնվել է 1988 թվականին Երևանում։ 1993 թվականին  ընտանիքով տեղափոխվել են Դանիա։ 2007-2010 թվականներին սովորել է Կոպենհագենի բիզնես դպրոցում, բիզնես կառավարման և կազմակերպչական հաղորդակցության մասնագետ է, իսկ 2011-2014 թվականներին ավարտել է մագիստրատուրան։ Այնուհետև 2012-2013 թվականներին սովորել է Ստոկհոլմի տնտեսագիտության դպրոցում, որտեղ ստացել է միջազգային կառավարչի որակավորում։ Ուսումնառության ընթացքում ապրել է Լոնդոնում, Սան Ֆրանցիսկոյում, Հայաստանում, Շվեդիայում, Դանիայում։
Աշխատել է Կոպենհագենի ավիացիայի ոլորտում։ 2013-2016 թվականներին եղել է «Ամսթրիմ» հասարակական կազմակերպության համահիմնադիր և գործադիր տնօրեն։ Նա 2015-2017 թվականներին աշխատել է «Մոմոնդո» ընկերությունում՝ որպես ընկերության ընդհանուր վաճառքի և համագործակցության ղեկավար, ապա 2017-2018 թվականներին «FLYR» գործակալությունում՝ որպես գլոբալ համագործակցության տնօրեն։ Երկու ընկերություններն էլ զբաղվում են ավիացիոն ոլորտի խնդիրներով։ 2018 թվականի հուլիսի 10-ից Տաթևիկ Ռևազյանը նշանակվել է Քաղաքացիական ավիացիայի կոմիտեի նախագահ։ 2022 թվականի հունիսի 13-ին հայտարարել է պաշտոնը լքելու մասին։


== Ծանոթագրություններ ==


== Արտաքին հղումներ ==
​«Պաշտոնը զրո է, եթե թիմ չկա». Տաթևիկ Ռևազյան
1173

1173 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1173 թվականն է, 
XII դարի 73-րդ տարին։
Բոնդարնոե (գյուղ, Արտյոմովսկի շրջան)

Բոնդարնոե (ուկրաիներեն՝ Бондарне), գյուղ Ուկրաինայի Դոնեցկի մարզի Արտյոմովսկիում։
2001 թվականի տվյալներով Բոնդարնոե գյուղում բնակվում էր 43 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լևանտ

Լևանտ (ֆրանսերեն Levant-ից կամ իտալերեն Levante-ից՝ Արևելք), Միջերկրածովյան տարածաշրջանի արևելյան հատվածի երկրների ընդհանուր անվանումը (Սիրիա, Լիբանան, Իսրայել, Հորդանան, Եգիպտոս, Թուրքիա (պատմական Մեծ Հայքի հարավարևմտյան մասը) և այլն), իսկ նեղ իմաստով՝ Սիրիան, Իսրայելը, Պաղեստինը և Լիբանանը։


== Անվանում ==
Անվանումը ծագում է ֆրանսերեն Levant կամ իտալերեն Levante բառերից, որոնք բառացի նշանակում են «Արևելք»։ Այդպես են անվանել աշխարհագրական այս տարածքը դեռ ուշ միջնադարում՝ նկատի ունենալով Արևմտյան Եվրոպայի նկատմամբ արևածագի կողմում նրա գտնվելը։


== Տես նաև ==
Տարածաշրջաններ


== Ծանոթագրություններ ==


== Գրականություն ==
Braudel, Fernand, The Mediterranean and the Mediterranean World in the Age of Phillip II
Julia Chatzipanagioti։ Griechenland, Zypern, Balkan und Levante. Eine kommentierte Bibliographie der Reiseliteratur des 18. Jahrhunderts. 2 Vol. Eutin 2006. ISBN 3-9810674-2-8
Levantine Heritage site. Includes many oral and scholarly histories, and genealogies for some Levantine Turkish families.
Philip Mansel, Levant: Splendour and Catastrophe on the Mediterranean, London, John Murray, 11 November 2010, hardback, 480 pages, ISBN 978-0-7195-6707-0, New Haven, Yale University Press, 24 May 2011, hardback, 470 pages, ISBN 978-0-300-17264-5
Կապո (ֆիլմ)

«Կապո» (իտալերեն՝ Kapò), իտալական կինոֆիլմ Հոլոքոստի մասին, որը նկարահանել է ռեժիսոր Ջիլլո Պոնտեկորվոն 1959 թվականին։ Ֆիլմը իտալաֆրանսիական համատեղ արտադրության արդյունք է, իսկ նկարահանումներն անցկացվել են Հարավսլավիայում։
Ֆիլմը ներկայացվել է «Օսկար» մրցանակի որպես օտարալեզու լավագույն ֆիլմ։


== Սյուժե ==
Տասնչորսամյա հրեա Էդիթին ծնողների հետ ուղարկում են Օսվենցիմ։ Նա ընտրվում է գազի խցիկում ոչնչացման համար։ Էդիթը կարողանում է փախչել բարաքից, և բանտային բժշկի օգնությամբ ստանում է մահացած քրեական հանցագործի հագուստը, համարն և անունն։
Էդիթին ուղարկում են ճամբար՝ հարկադիր աշխատանքներ կատարելու համար։
Սննդի դիմաց Էդիթը համաձայնում է դառնալ վերակացուների հարճը։ Նա կապվում է նրանցից մեկի՝ Կարլի հետ։
Էդիթը դառնում է կապո։
Ճամբար են տեղափոխում խորհրդային ռազմագերիներին։ Էդիթը սիրահարվում է նրանցից մեկին՝ Սաշային։
Մոտենում է Կարմիր բանակը։ Ռազմագերիները զանգվածային փախուստ են նախապատրաստում։ Սաշայի օգնությամբ նրանք Էդիթին համոզում են անջատել բարձր լարման հոսանքը, որը սնուցում է ճամբարի պարիսպը։
Պահակախումբը պատրաստվում է գնդակահարել բոլոր բանտարկյալներին։ Բոլոր կապոները անցնում են ծառայության գերմանացիների ղեկավարության ներքո, և նրանց պետք է տարհանեն։
Էդիթն անջատում է հոսանքը և զոհվում էսէսականների ձեռքից։ Բանտարկյալները փախչում են ճամբարից։ Նրանցից շատերը սպանվում են պահակախմբի կողմից։


== Դերասաններ ==
Սյուզան Ստրասբերգ – Էդիթ/Նիկոլ Նեպաս
Լորան Տերզիեֆ  – Սաշա
Էմանուել Ռիվա  – Թերեզա
Դիդի Պերեգո  – Սոֆյա
Ջաննի Գարկո  – Կարլ
Դուշան Պերկովիչ –  պարետ
Անաբելլա Բեսի
Գրացիելա Գալվանի
Պաոլա Պիտագորա
Էլեոնորա Բելլինզագի
Բրունո Սցիպիոնի
Դրագոմիր Ֆելբա


== Քննադատություն ==
Ֆիլմը, ավելի ճիշտ՝ նրա մի կադրը, երբ ցուցադրվում է ճամբարի փշալարերի վրա Թերեզան ձեռքերը բարձրացրած, «խորը արհամարհանքի» է արժանացել ֆրանսիացի ռեժիսոր Ժակ Ռիվետի կողմից։ Ըստ Բեռնար-Անրի Լևիի՝ «քննադատական վերաբերմունքը Պոնտեկորվոյն ճնշել է մինչև մահ։ Նա ենթարկվել է օստրակիզմի, գրեթե անիծվել է, և բոլորը՝ միակ կադրի համար»։


== Ծանոթագրություններ ==


== Արտաքին հղումներ ==
Կապո(անգլ.) ֆիլմը Internet Movie Database կայքում
Column « De l'Abjection » by Jacques Rivette (1961) devoted to Pontecorvo's Kapo (ֆր.)
Pro Evolution Soccer 2014

Pro Evolution Soccer 2014 (կրճատ՝ PES 2014) համակարգչային խաղ, որը մշակել է Konami կազմակերպությունը սպորտային սիմուլյատոր ժանրով։ Ճապոնիայում հայտնի նաև որպես Winning Eleven 2014 հանդիսանում է ֆուտբոլային վիդեոխաղեր արտադրող ընկերության՝ Konami-ի հերթական գլուխգործոցը։ Խաղում կցուցադրվի նոր շարժիչի՝ Ֆոքս-ի ձևափոխված տարբերակը։ PES 2014-ում առաջին անգամ ֆուտբոլային վիդեոխաղերի պատմության մեջ կլինի լիովին լիցենզավորված Ասիայի Չեմպիոնների Լիգան։


== Առաջնություններ ==
 ՈՒԵՖԱ Չեմպիոնների Լիգա
 ՈՒԵՖԱ Եվրոպայի Լիգա
 ՈՒԵՖԱ Սուպեր գավաթ
Կոպա Լիբերտադորես
Ասիայի Չեմպիոնների Լիգա


== Ծանոթագրություններ ==
Մշակույթի տուն (այլ կիրառումներ)

Մշակույթի տուն, կարող է վերաբերել՝

Մշակույթի տուն - Արարատի մարզի Վեդի քաղաքում
Մշակույթի տուն - Արարատի մարզի Վերին Արտաշատ գյուղում
Ներդրյալ նախադասություն

Ներդրյալ նախադասություն, որևէ նախադասության կազմի մեջ լրացուցիչ կերպով դրվող, առանձնակի հնչերանգ ունեցող նախադասություն, որը, սակայն, չի խախտում հիմնական նախադասության ընդհանուր հնչերանգը։ Ներդրյալ նախադասությունների միջոցով կողմնակիորեն տրվում են լրացուցիչ բացատրություններ, արվում են ճշգրտումներ, հավելումներ՝ հիմնական ամբողջ նախադասության կամ նրա առանձին կազմիչ մասերի համար, օրինակ, «ժամանակին կավարտվի շենքի կառուցումը (կառուցողները ջանասեր ու բարեխիղճ մարդիկ են)», «Ես մի առանձին կարոտով եմ սպասում աշնանը (այն մեզանում սքանչելի է)», «Լեռնագնացները (նրանց խումբը բաղկացած էր քսանհինգ հոգուց) շուտով հասան նախանշված լեռնագագաթին»։ Ներդրյալ նախադասությունները լինում են վերջադաս և միջադաս։ Մասնավորապես տաղերգություններում կարող են լինել նաե նախադաս։ Գրավոր խոսքում սովորաբար առնվում են փակագծերի մեջ երբեմն էլ առնվում են փակագծերի մեջ, երբեմն էլ առանձնացվում ստորակետով ու գծով։
Մոնտեռեալե Վալչելինա

Մոնտեռեալե Վալչելինա (իտալերեն՝ Montereale Valcellina), կոմունա Իտալիայում։ Գտնվում է Ֆրիուլի Վենետիկ Ջուլիա մարզում՝ Պարդենոնե գավառում։
Բնակչությունը կազմում է 4696 մարդ (2008 թվականի տվյալներով), բնակչության խտություն՝ 69 մարդ/կմ², տարածքը զբաղեցնում է 68 կմ² մակերես, փոստային ինդեքս՝ 33086, հեռախոսային կոդ՝ 0427։
Օգոստոսի 15-ին կոմունայում նշվում է հատկապես Սուրբ Աստվածածնի Վերափոխման տոնը։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Պաշտոնական կայք
Վիճակագրության ազգային ինստիտուտ  (անգլ.)
Վիճակագրության ազգային ինստիտուտ  (անգլ.)
Սևիչե

Սևիչե (սեբրիչե, իսպ.՝ ceviche, cebiche, seviche կամ sebiche), ձկով կամ ծովամթերքով ուտեստ, որի հայրենիքը Պերուն է։ Ճաշատեսակը լայն տարածում է գտել Լատինական Ամերիկայի շատ երկրների խոհանոցներում, թեև բաղադրատոմսերը կարող են զգալիորեն տարբերվել։ Օրինակ՝ Կոլումբիայում օգտագործում են տոմատի մածուկ կամ կետչուպ։
Սևիչեի օրիգինալ բաղադրատոմսը ներառում է տարբեր տեսակների նուրբ տապակած հում ձուկ, որը մարինացվում է 15 րոպե լայմի հյութի մեջ։ Դրանից հետո ձկան մեջ ավելացնում են օղակներով կտրատած կարմիր սոխը և երբեմն ռոկկոտո (Պերուից կծու պղպեղ)։ Լայմի հյութում պարունակվող կիտրոնաթթվի շնորհիվ ձկան մեջ պարունակվող սպիտակուցները դենատուրացվում են։
Բաղադրատոմսը կարող է տարբեր լինել՝ կախված երկրից կամ տարածաշրջանից։ Այսպիսով, երբեմն ձկանը ավելացնում են զանազան ծովամթերքներ, այս դեպքում ճաշատեսակը կոչվում է «սևիչե ասորտի» (իսպ.՝ ceviche mixto): Եթե ​​ձուկն ու խեցեմորթն օգտագործվում են հում վիճակում, ապա մնացած ծովամթերքը (ութոտնուկ, կաղամար և այլն) նախօրոք եփվում են։ Ամենատարածված տարբերակներից մի քանիսն են՝ ceviche de conchas negras՝ սևիչե սև կատարիներով, ceviche de ostras՝ սևիչե ոստրեներով և ceviche con camarones՝ սևիչե ծովախեցգետնով։ Այլ բաղադրիչներն են նեխուրի ցողունները, գինձը, կարմիր պղպեղը։
Պերուում սևիչեն սովորաբար մատուցվում է բաթաթի, տապակած եգիպտացորենի կամ կասավայի հետ, Էկվադորում՝ բրնձով կամ [[բանան]ի չիպսերով կամ պոպկորնով։ Որպես առանձին ուտեստ «վագրի կաթ» անվանումով մատուցվում է նաև սևիչե մարինադ, որն ունի աֆրոդիզիակի հատկություն։
2013 թվականին Պերուի մայրաքաղաք Լիմայում բացվել է  սևիչեի հուշարձան.


== Ծանոթագրություններ ==


== Գրականություն ==
Похлёбкин В. В. Себиче // Кулинарный словарь. — М.: Издательство «Э», 2015. — С. 321—322. — 456 с. — 4000 экз. — ISBN 978-5-699-75127-3.
Charles Sinclair. seviche // Dictionary of Food: International Food and Cooking Terms from A to Z. — Second Edition. — London: A & C Black, 2004. — P. 119. — 632 p. — ISBN 978-1-4081-0218-3.
Թիմե

Թիմե (նորվ.՝ Time), կոմունա (համայնք) Նորվեգիայի Ռուգլան ֆյուլքեյում (մարզում)։ Կոմունայի վարչական կենտրոնը Բրյունե քաղաքն է։ Պաշտոնական լեզուն համարվում է Նյունորսկը։ Զբաղեցնում է 183.43 կմ² տարածք։


== Թիմեի զինանշանը ==
Թիմե կոմունայի զինանշանը իրենից ներկայացնում է կարմիր գույնով ներկված վահան, ներքևի մասը սուր, որի վրա՝ կենտրոնական մասում պատկերված է սպիտակ թռչուն՝ ի պատիվ կոմունայի գեղեցիկ բնության մեջ բնակվող թռչունների, հատկապես՝ հոպոպի։


== Բնակչություն ==
Համաձայն 2016 թվականի մարդահամարի տվյալների՝ Թիմե կոմունայում բնակվում է 18 572 մարդ։ Վերջին 60 տարում բնակչության թվաքանակը կայուն աճ է գրանցել։


== Տնտեսություն ==
Թիմե կոմունանյի տնտեսության հիմնական ճյուղը զբոսաշրջությունն է։ Իր գեղեցիկ բնության շնորհիվ կոմունան գրավում է բազմաթիվ զբոսաշրջիկների, հատկապես՝ թռչուններ դիտարկողներին և լուսանկարողներին։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Կոմունայի վիճակագրական տվյալները վերցված Նորվեգիայի վիճվարչությունից: Archived 2007-10-01 at the Wayback Machine. (նորվեգերեն)
Ջեյն դե Գլեն

Ջեյն դե Գլեն (անգլ.՝ Jane Erin Emmet de Glehn, օրիորդական անունը` անգլ.՝ Jane Erin Emmet, 1873[…], Նյու Ռոշել, Վեստչեստեր շրջան, Նյու Յորք, ԱՄՆ - փետրվարի 20, 1961(1961-02-20), Նյու Յորք, Նյու Յորք, ԱՄՆ), ամերիկացի նկարչուհի։


== Կենսագրություն ==
Ջեյն դե Գլենը ծնվել է  1873 թվականին Նյու-Յորք նահանգի Նյու Ռոշել քաղաքում, առևտրական Ուիլյամ Էմմետի (անգլերեն` William Jenkins Emmet) և նկարազարդող Ջուլիա Պիրսոնի (անգլերեն` Julia Colt Pierson)  ընտանիքում և եղել է 10 եղբայրներից ու քույրերից ամենափոքր երեխան։ Գեղանկարչության ուսուցումը սկսել է Նյու-Յորքի ուսանող-նկարիչների լիգայում Ուիլյամ Մակմոննիսի մոտ։ Այնուհետև ճամփորդել է Եվրոպայում, ծանոթացել ճանաչված նկարիչների աշխատանքներին և շարունակել ուսումը։ Ի տարբերություն իր քույր Լիդիա Էմմետի, Փեյնը չի եղել այնքան բեղմնավոր նկարչուհի, բայց նրա աշխատանքները նույնպես ցուցադրվում էին ցուցահանդեսներում։ 1930-ական և 1940-ական թվականներին նա ունեցել է սեփական արվեստանոց Նյու-Յորքում։ Ամուսնու մահից հետո 1951 թվականին Ջեյն Էմմետը  նկարում է իր մի շարք  հարազատների և մերձավորների դիմանկարները։


== Անձնական կյանք ==
Եվրոպայում և Ամերիկայում ճամփորդելուց վերադառնալուց հետո Ջեյն Էմմետը 1904 թվականին ծանոթանում և ամուսնանում է ճանաչված անգլիացի իմպրեսիոնիստ-նկարիչ Ուիլֆրիդ դե Գլենի հետ։ Նորապսակները մեղրամիսն անցկացնում են Անգլիայում, Կոռնուոլում, այնուհետև հանգստանում են Փարիզում ու Վենետիկում և ձեռք են բերում բնակարան Լոնդոնում։ Անգլիայում Ջեյն դե Գլենը  նկարել և ցուցադրել է իր աշխատանքները Գեղարվեստի Թագավորական ակադեմիայում, New English Art Club և Royal Hibernian Academy-ում։ Ամուսինները եղել են ամերիկացի նկարիչ Ջոն Սարջենթի ընկերները և հաճախակի ուղեկիցները, որի հետ Ջեյնը ծանոթացել է 1890 թվականին պարուհի Կարմենսիտայի (անգլերեն` Carmencita) ընկերությունում։ 1905-1915 թվականների ընթացքում նկարիչների եռյակը Եվրոպայում ճամփորդելու ընթացքում հաճախ նկարում էր միմյանց դիմանկարները։ 1915 թվականի հունվարին Ջեյնը և Ուիլֆրիդը հաշվառվում են Ֆրանսիայում Վերին Մարնի դեպարտամենտի բրիտանական հոսպիտալի Hôpital Temporaire d’Arc-en-Barrois, հաստիքներում։ Հաջորդ տարի  Անգլիա վերադառնալուց հետո Ուիլֆրիդը զորակոչվում է գործող բանակ և ուղարկվում է Իտալիա, ռազմաճակատ, որտեղ մեկնում է կնոջ հետ միասին։ Պատերազմից հետո նրանք վերադառնում են Անգլիա և հաջորդ տասնամյակի ընթացքում ամառը անցկացնում են Կոռնուելում, իսկ ձմեռը` Ֆրանսիայում։ Նրանք երեխաներ չեն ունեցել։


== Ծանոթագրություններ ==


== Արտաքին հղումներ ==
Emmet Family Artists (անգլ.)
Jane Emmet de Glehn (անգլ.)
Emmet family papers, 1792—1989, bulk, 1851—1989 (անգլ.)
Տարտուի գեղարվեստական քոլեջ

Տարտուի գեղարվեստական քոլեջ (էստ․՝ Tartu Kõrgem Kunstikool, TKK), կերպարվեստի բարձրագույն ուսումնական հաստատություն էստոնական Տարտու քաղաքում։ Հիմնվել է 2000 թվականի օգոստոսի 1-ին, գտնվում է Կարլովի շրջանում։ 


== Նախորդողներ ==
1919-1960 թվականներին Տարտուի գեղարվեստական քոլեջին նախորդող հաստատությունները, որպես միջին ու ավագ ուսումնական հաստատություններ, գոյություն են ունեցել տարբեր անվանումներով։

1919-1924. «Պալլաս» արվեստի ասոցիացիայի գեղարվեստական դպրոց
1933-1940. «Պալլաս» արվեստի բարձրագույն դպրոց
1940-1941. Կոնրադ Մյագիի անվան բարձրագույն գեղարվեստական դպրոց
1942-1943. Տարտուի պատկերային արվեստի բարձրագույն կուրսեր
1943-1944. Պալլաս բարձրագույն գեղարվեստական դպրոց
1944. Կոնրադ Մյագիի անվան պետական բարձրագույն դպրոց
1944-1951. Էստոնական ԽՍՀ-ի Տարտուի պետական գեղարվեստական ինստիտուտ
1951-1955. Էստոնական ԽՍՀ-ի պետական գեղարվեստական ինստիտուտի Տարտուի մասնաճյուղ
1951-1960. Տարտուի գեղեցիկ արվեստների դպրոց
1960-2000. Տարտուի գեղարվեստական դպրոց
2000-ից մինչև այժ. Տարտուի գեղարվեստական քոլեջ


== Վարչակազմ ==
Ռեկտոր. Վալո Նուուստ  (ծնվել է 1962 թվականին, աշխատում է 2005 թվականից)
Կրթության հարցերով պռոռեկտոր. Մարլեեն Վիինդուլ (ծնվել է 1981 թվականին, աշխատում է 2012 թվականից)
Պրոռեկտոր. Մաարյա Աէլտերման (ծնվել է 1987 թվականին, աշխատում է 2011 թվականից)


== Բաժիններ ==


=== Լուսանկարչության ֆակուլտետ ===
1997 թվականին Տարտուի գեղարվեստական դպրոցը բացել է լուսանկարչության ուսումնական ծրագիր, ուսումնական ծրագրի ղեկավարը Վալո Կալամեեսն էր։ Ֆակուլտետի նպատակն էր ուսանողներին ապահովել միջազգային որակի մասնագիտական կրթությամբ, զարգացնել նրանց մասնագիտական հմտություններն ու թույլ տալ նրանց հասնել իրենց ստեղծագործական նպատակներին։ Ֆակուլտետը գլխավորում է փիլիսոփայության դոկտոր, Պեետեր Լիննապը (ծնվել է 1960 թվականին)։


=== Կերպարվեստի ֆակուլտետ ===
1997 թվականին սկսվել է «Կերպարվեստ և որմնանկարի ռեստավրացիա» ծրագիրը, որի ղեկավարն է դառնում Հելի Տուկսամը։ Ծրագրի հիմնական նպատակն է պարտադիր կրթություն ապահովել կերպարվեստի և ստեղծագործությունների վերականգնման ոլորտում, թույլատրել շրջանավարտներին իրենց մասնագիտության մասնագետը դառնալ կամ շարունակել կրթությունն ասպիրանտուրայում։ Ֆակուլտետը գլխավորում է Հելի Տուկսամը (ծնվել է 1956 թվականին)։


== Ծանոթագրություններ ==
767

767 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 767 թվականն է, 
VIII դարի 67-րդ տարին։


== Դեպքեր ==


== Ծնունդներ ==


== Մահեր ==
Սեպտեմբեր 5 - Աբու Հանիֆա, արաբ մուսուլման իրավագետ և աստվածաբան, սուննի իսլամի 4 իրավագիտական դպրոցներից մեկի՝ հանիֆիականության հիմնադիր։ (ծ. 699)
Տրդատ Բ Դասնավորեցի, Ամենայն հայոց կաթողիկոս 764 թվականից (ծ. անհայտ)
1950

1950 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 1950 թվականն է, 
XX դարի 50-րդ տարին։


== Դեպքեր ==
Հունվարի 26 - Հնդկաստանը հռչակվեց անկախ ժողովրդավարական հանրապետություն։
Հունիսի 25 - Հյուսիսային Կորեան հարձակվեց Հարավային Կորեայի վրա, և սկսվեց Կորեական պատերազմը։


== Ծնունդներ ==
Հունվարի 1 - Դավիթ Հակոբյան, թերապևտ, քաղաքական գործիչ
Հունվարի 5 - Վասիլի Աթաջանյան, պետական, քաղաքական գործիչ
Հունվարի 21 - Վլադիմիր Եպիսկոպոսյան, հայ դերասան։ ՌԴ վաստակավոր արտիստ (2002)
Հունվարի 21 - Անխել-Մարիա Վիլյար, իսպանացի ֆուտբոլիստ և սպորտային պաշտոնյա
Մարտի 10 - Տիգրանուհի Տեր֊Մարկոսյան հայ դերասանուհի,ռեժիսոր, թարգմանիչ
Մարտի 31 - Անդրաշ Ադորյան,  հունգարացի շախմատիստ, գրոսմայստեր (1973), մարզիչ, շախմատային տեսաբան։
Մայիսի 9 - Լուչանո Սպինոզի, իտալացի ֆուտբոլիստ և գլխավոր մարզիչ
Հունիսի 8 - Վարդան Միլիտոսյան, հայ ծանրորդ, օլիմպիական խաղերի արծաթե մեդալակիր (1976)
Հուլիսի 7 - Կարինե Սարգսյան, Հաղորդավարուհի
Օգոստոսի 12 - Լենա Անթառանյան, հայ բանաստեղծուհի
Օգոստոսի 23 - Լուիջի Դելների, իտալացի ֆուտբոլիստ, կիսապաշտպան և գլխավոր մարզիչ
Օգոստոսի 30 - Ռոբերտ Սահակյանց, հայ անիմացիոն ֆիլմերի ռեժիսոր, սցենարիստ, մուլտիպլիկատոր
Սեպտեմբերի 7 - Բորիս Դանիելյան, վիրաբույժ-ուրոլոզ։ ՊԲ բժշկական ծառայության փոխգնդապետ
Հոկտեմբերի 4 - Արզուման Այվազյան, հայ բանաստեղծ
Հոկտեմբերի 28 - Վեհարի Արտավազդի Սաքանյան, բժիշկ, մոլեկուլային կենսաբան, կենսաբանական գիտությունների դոկտոր (1987), պրոֆեսոր (1989)։ Հայաստանի Գիտությունների Ազգային Ակադեմիա արտասահմանյան անդամ (28.11.2008)։
Հոկտեմբերի 31 - Զահա Հադիդ, իրաքցի ճարտարապետ
Դեկտեմբերի 23 - Վիսենտե դել Բոսկե, իսպանացի ֆուտբոլիստ և մարզի
Կամո Նիգարյան, հայ նկարիչ, դիզայներ, լուսանկարիչ
Սեպտեմբերի 21 - Էդուարդ Շախիկյան, հայ քանդակագործ, երգիչ
Սեպտեմբերի 27 - Հենրի Գարուկյան, հայ նկարիչ


== Մահեր ==
Փետրվար 7 - Սարգիս Երկանյան, նկարիչ
Փետրվար 10 - Արմեն Տիգրանյան, հայ երգահան (ծ. 1879)
Փետրվարի 17 - Տիգրան Փոլատ, հայ գեղանկարիչ, գրաֆիկ
Ապրիլի 7 - Ուոլտեր Հյուսթոն,  կանադա-ամերիկյան դերասան
Հուլիսի 24 - Միքայել Թումանյան, հայ խորհրդային բուսաբույծ, գիտության վաստակավոր գործիչ
Օգոստոս 4 - Եվփիմե Ավետիսյան, արձակագիր (ծ.1872)
Վարդխաղ

Վարդխաղ, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում է Մուշ քաղաքից 26 կմ հարավ-արևելք, Մուշ-Բիթլիս ճանապարհի և Մեղրագետի ձախ կողմում, Գոմշանուտ լեռան հյուսիս անտառապատ լանջի վրա։


== Պատմություն ==
1915 թվականի Մեծ եղեռնի ժամանակ հայերը գրեթե ամբողջովին կոտորվել են քրդերի և թուրքերի ձեռքով։


== Բնակչություն ==
XX դարի սկզբին ուներ 168 հայ և 168 քուրդ բնակիչ։


== Պատմամշակութային կառույցներ ==
Վադխաղի մոտ էր գտնվում Վարդ խաչի վանքը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Խալկոֆիլ տարրեր

Խալկոֆիլ տարրեր (< հուն. χάλχός - պղինձ և φίέώ - սիրում եմ), սուլֆիդային հանքանյութերի քիմիական տարրեր՝ պղինձ, արծաթ, ոսկի, ցինկ, սնդիկ, անագ, կապար, ծարիր, ծծումբ, սելեն, տելուր և այլն։ Դասակարգել է նորվեգացի երկրաքիմիկոս Դոլդշմիդտը։ Նրա կարծիքով այդ տարրերը, Երկիրը հրահեղուկ վիճակում գտնվելու ժամանակ, առաջնային նյութի բաշխման ընթացքում կուտակվել են խորքում՝ առաջացնելով Երկրի միջուկը պատող սուլֆիդա-օքսիդային կամ հանքային թաղանթը։ Այժմ այդ ենթադրությունը ժխտվում է, թեև խալկոֆիլ տարրեր անվանումը կիրառվում է նույն տարրերի համար, նկատի է առնվում նրանց կայուն սուլֆիդներ առաջացնելու հատկությունը՝ անկախ Երկրի կառուցվածքի մասին հիպոթեզից։ Բոլոր խալկոֆիլը տարրեր կազմում են երկրակեղևի զանգվածի լոկ 0, 046% -ը։


== Տես նաև ==
Տարրական երկրաքիմիական դասակարգում
Protège-moi

Protège-moi (հայերեն՝ Պաշտպանիր ինձ), Placebo խմբի սինգլը, որը թողարկվել է Ֆրանսիայում 2004 թվականին։ Սինգլն ընդգրկված է խմբի չորրորդ ալբոմում՝ Sleeping with Ghosts։ Երգերն անգլերեն են, չնայած կա ֆրանսերեն բեք-վոկալ։ Երգը կարելի է համարել Sleeping with Ghosts ալբոմի լրացուցիչ երգ։ Երգերը ֆրանսերեն է թարգմանել Վիջինի Դեպանտը (ֆր.՝ Virginie Despentes)։


== Տեսահոլովակ ==
«Protège-moi» երգի օրիգինալ տեսահոլովակը, որը նկարել է ֆրանսիացի ռեժիսոր Գասպար Էոն, երբեք պաշտոնապես չի հեռարձակվել բաց տեսարանների, մերկության, դաժան փեթինգի և այլնի պատճառով։


== Երգացանկ ==


== Ծանոթագրություններ ==


== Արտաքին հղումներ ==
Protège-Moi երգի տեսահոլովակը ՅուԹյուբ կայքում ՅուԹյուբում
(3799) Նովգորոդ

(3799) Նովգորոդ (անգլ.՝ Novgorod), աստերոիդ աստերոիդների հիմնական գոտում։ Հայտնաբերվել է 1979 թվականի սեպտեմբերի 22-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 3,147218 ա. մ., առավելագույնը մոտենում է 2,6882 ա. մ. հեռավորության վրա և հեռանում 3,6062 ա. մ.։ Արեգակի շուրջ մեկ ամբողջական պտույտ է կատարում 2039,34 երկրային օրվա ընթացքում, իր ուղեծրով շարժվելով միջինում 0,176528 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,35° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3799) Նովգորոդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Փրչոտ տոնածառեր

«Փրչոտ տոնածառեր», ռուսական ընտանեկան կատակերգություն, որը նկարահանել է ռեժիսոր Մաքսիկ Սվեշնիկովը։ Այն վարձույթ է մտել 2015 թվականի հունվարի 22-ին։ Ֆիլմն իրենից ներկայացնում է «Եղևնիներ 3» ֆիլմի սպին օֆֆը և պատմում է երկու հերոսների՝ շներ Ծողվահենի և Յոկոյի հարաբերությունները։ Կինոնկարի նկարահանանումներն անցկացվել են 2014 թվականին, Սանկտ Պետերբուրգի և Մոսկվայի տարբեր տաղավարներում, չնայած որ սյուժետային շղթան ամբողջովին տեղի ունենում Սամարայում։


== Սյուժե ==
Ապրելով Սամարայում, Նաստյան՝ Ծովահեն և Յոկո շների տերն, իր տատիկի հետ մեկնում է Սանկտ - Պետերբուրգ, իսկ ընտանի կենդանիներին թողնում շների համար նախատեսված հյուրանոցում, որտեղ երկու գողեր Մակարը և Լյոխան որոշում են ներխուժել շների հարուստ տերերի, այդ թվում նաև ծնողների տները։ Մինչ հյուրանոց հասնելը Ծովահենն ու Յոկոն դիմադրում են այնտեղ գնալուց, սակայն քանի որ նրանք շատ չեն տանջվում, գնում են այնտեղ։ Դրանից դժգոհ շները փախչում են։ Զբոսնելով քաղաքում, նրանք վերադառնում են տուն, որտեղ կարելի է զբաղվել սիրած զբաղմունքներով՝ ուտել որքան հնարավոր է, խաղալ առանց հոգնելու և քնել տիրոջ անկողնու վրա։ Այդ գիշերվա ընթացքում խաբեբաներն արդեն հասնում են տան մոտ։ Տեսնելով անկոչ հյուրերի, Ծովահենն ու Յոկոն միացնում են հեռուստացույցը, որպեսզի գողերն իմանան, որ այնտեղ որևէ մեկը կա։ Դեռ ցերեկով Նաստյան և իր տատիկը պահանջված ժամանակից երկար են մնում օդանավակայանում, և ոստիկանները նրանց բաց են թողնում հաջորդ մեկնման համար։ Այնուհետև Նաստյան ցանկանում է իմանալ, թե ինչպես են իր շների գործերը, սակայն Ծովահենի և Յոկոյի փախուստի ժամանակ նրանք անջատում են հսկողության ֆոտոխցիկները։ Անհանգստացած Նաստյան փորձում է կապվել հյուրանոցի աշխատակիցների հետ, սակայն արդեն գիշերը հանցագործները գալիս են հյուրանոց և փորձում հանգստացնել Նաստյային։ Չհավատալով, Նաստյան ցանկանում է վերադառնալ Սամարա։ Գնալով Սանկ Պետերբուրգ, Նաստյան փախչում է օդակայանից և նստում այն ավտոբուսը, որը ետ է տանում իր քաղաք։ Նաստյայի վախեցած տատիկը երեխայի կորելու մասին հայտնում է ոստիկանությանը։ Արդեն Սամարայում շները և խաբեբաները պատրաստվում են միմյանց միջև կռվին։ Երբ հասավ ժամը ութը, սկսեց տան համար պատերազմը։ Այդ ժամանակ Նաստյային են կանգնեցնում ճանապարհային ոստիկանները և պահն օգտագործելով Նաստյան փախչում է տուն։ Նաստյան գալիս է տուն և իմանում, որ Յոկոյին կրակել են սրտխառնոց առաջացնող փամփուշտով, իսկ Ծովահենին առևանգել են։ Սակայն Լյոխան և Մակարը մեքենան վարելիս դուրս են գալիս վերահսկողությունից և տեղ հասած ոստիկանները բռնում են գողերին։ Դրանից հետո ամեն ինչ վերադառնում է իր տեղը։


== Դերակատարներ ==
Այսա Էնիմալ Արտ՝ Ծովահեն
Ֆեմմի՝ Յոկո
Անդրեյ Մերզլիկին՝ Լյոխա
Յան ՑապնիկՄակար
Վալերիա Ստրելյաևա՝ Նաստյա
Գալինա Կոնշինա՝ Նաստիայի տատիկ
Վիկտոր Վասիլև՝ շների հյուրանոցի ընդունարանի աշխատակից
Անդրեյ Ֆյոդորցով՝ ավտոբուսի վարորդ
Պյոտր Ֆյոդորով՝ Կոլյա՝ Նաստյայի հայրը
Իգոր Վլասով՝ Չեբուրեկ
Սերգեյ Տրոյև՝ Բանան


== Շահույթ ==
«ТАСС» գործակալության տվյալներով, փետրվարի 2-ին ֆիլմը հասցրեց հավաքել 60,1 միլիոն ռուբլի։


== Քննադատություն ==
Ֆիլմը ռուս կինոքննադատների կողմից ստացավ խառը կարծիքներ։ Քննադատները նշեցին լավ դերասանական կազմը, սակայն աննկատ չմնացին հոլիվուդյան «Տանը մենակ» կատակերգական ֆիլմի հետ բազում նմանությունները։


== Ծանոթագրություններ ==
Էրեբունի (այլ կիրառումներ)

Էրեբունի, կարող է վերաբերել՝

Էրեբունի - Երևան քաղաքի նախկին անվանումներից
Էրեբունի - նախկինում քաղաքացիական, այժմ` ռազմական օդանավակայան Երևանում
Էրեբունի - Երևան քաղաքի վարչական շրջաններից մեկը
Էրեբունի - Մոտեգրապա (անգլ.՝ Montegrappa) ընկերության արտադրության սահմանափակ քանակությամբ գրիչների հավաքածու, որը նվիրված է Հայոց Ցեղասպանության 100-րդ տարելիցին
Էրեբունի ամրոց - ամրոց Վանի թագավորությունում
Էրեբունի-ՀՄՄ - ֆուտբոլային ակումբ Երևանում հիմնադրված 1992 թվականին։
Էրեբունի ՄԱ - ֆուտբոլային ակումբ Երևանում հիմնադրված 2007 թվականին։
«Էրեբունի» - Փարիզում գործած հայկական հրատարակչություն։
Կուշկուլ (գյուղ, Կարմասկալինսկի շրջան)

Անվան այլ կիրառումների համար տե՛ս՝ ԿուշկուլԿուշկուլ (ռուս.՝ Кушкуль, բաշկիրերեն՝ Ҡушкүл), գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 74 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հունվարի 13

Հունվարի 13, տարվա 13-րդ օրն է։

Տարվա ավարտին մնում է 352 (նահանջ տարիներին՝ 353) օր։


== Դեպքեր ==
1866՝ սկսեց հրատարակվել Երուսաղեմի հայկական պատրիարքարանի պաշտոնական օրգան «Սիոն» պարբերականը
1915 - երկրաշարժ Իտալիայի Ավեցցանո քաղաքում, զոհվեց մոտ 30 000 մարդ։
1985 - Եթովպիայում ուղևորատար գնացքի վթարի զոհ դարձավ 428 մարդ։
1990  Բաքվի ջարդեր. Ադրբեջանի ժողովրդական ճակատի (ԱԺՃ) կողմից 1990 թվականի հունվարի 13-19-ին տեղի են ունեցել  կազմակերպած և իշխանությունների կողմից հովանավորված հայերի ջարդեր Բաքվում։


== Ծնունդներ ==
1831 - Կոնստանտին Լեոնտև, ռուս դիվանագետ՝ (մ.1891 թ.)
1832 - Իվան Շիշկին, ռուս նկարիչ
1856 - Երվանդ Շահազիզ, հայ խորհրդային գրականագետ, պատմաբան, ազգագրագետ, մանկավարժ
1866 - Գասպար Մալլարյան, գրականագետ, թարգմանիչ, բանաստեղծ, մանկավարժ
1870 - Բոգուսլավ Ադամովիչ, լեհ արձակագիր, բանաստեղծ, նկարիչ (մ.1944)
1872 - Գեորգի Գյուրջիև, միստիկ փիլիսոփա (մ.1949)
1913 - Գրիգոր Գրիգորյան, բանագետ
1923 - Խաչատուր Իսկանդարյան, քանդակագործ
1977 - Օրլանդո Բլում, անգլիացի դերասան
1987 - Ռադոսլավ Վոյտաշեկ, լեհ շախմատիստ
1988 - Տաթև Աբրահամյան, հայ շախմատիստուհի
1994 - Թոմ Լոուրենս, ուելսցի ֆուտբոլիստ, հարձակվող


== Մահեր ==
1625 - Յան Բրեյգել Ավագ, (ծն.1568 թ.) հոլանդացի նշանավոր նկարիչ
1941 - Ջեյմս Ջոյս (ծն. 1882 թ.), իռլանդացի գրող
1943 - Նեյյիրե Նեյիր, թատրոնի և կինոյի թուրք դերասանուհի
1956 - Հայկ Ասատրյան, հայ հասարակական-քաղաքական գործիչ, փիլիսոփա
1984 - Բենիամին Ժամկոչյան, (ծն․ 1895) մանկավարժ, հասարակական գործիչ
1995 - Գևորգ Եղիազարյան (տնտեսագետ),հայ տնտեսագետ


== Տոներ ==
Հայ Առաքելական Եկեղեցին նշում է Տիրոջ անվանակոչության տոնը։


== Պետական տոներ ==
 Ռուսաստան - Ռուսական տպագրության օր
 Լիտվա՝ ազատության պաշտպանների օր


== Ծանոթագրություններ ==


== Արտաքին հղումներ ==
Ռադոսլավ Վոյտաշեկ անձնական քարտը ՖԻԴԵ-ի կայքում
Ռադոսլավ Վոյտաշեկ անձնական քարտը 365chess.com կայքում
Ճնշմամբ մետաղամշակում

Մետաղամշակում ճնշմամբ, տեխնոլոգիական պրոցես, որի հետևանքով տեղի է ունենում մետաղական նախապատրաստուկի ձևի փոփոխություն՝ պլաստիկ դեֆորմացիայի միջոցով (առանց տաշեղ հանելու)։ Հիմնական տեսակներն են գլոցումը, մամլումը, քարշումը, կռումը և դրոշմումը։ Մետաղամշակում ճնշմամբ կիրառում են նաև մակերևույթի որակը լավացնելու համար։ Տարբերում են ճնշմամբ մետաղամշակման տաք և սառը եղանակներ։ Տաք եղանակը բնութագրվում է ետդարձի և վերաբյուրեղացման երևույթներով, ամրացման (մակակոփման) բացակայությամբ, մետաղի մեխանիկական և ֆիզիկաքիմիական հատկությունների աննշան փոփոխությամբ։ Սառը եղանակն ուղեկցվում է ամրացմամբ, որի հետևանքով փոխվում են մետաղի մեխանիկական և ֆիզիկա-քիմիական բնութագրերը։ Օգտագործելով ճնշմամբ մետաղամշակման ազդեցությունը մետաղի հատկությունների վրա, կարելի է նվազագույն զանգվածի դեպքում պատրաստել լավագույն հատկություններով օժտված դետալներ։ Ճնշմամբ մետաղամշակման օպերացիաների և դեֆորմացման պայմանների ճիշտ ընտրությունը թույլ է տալիս ոչ միայն մեծացնել ձևի թույլատրելի փոփոխությունը, այլև կիրառել մետաղամշակում ճնշմամբ բարձրամուր, դժվար դեֆորմացվող համաձուլվածքներից դետալներ պատրաստելու համար։ Ճնշմամբ մետաղամշակման տեխնոլոգիական պրոցեսների նախագծման և կառավարման գիտական հիմունքները տալիս է ճնշմամբ մետաղամշակման տեսությունը և պլաստիիկության տեսությունը։
Սերիքյոյ

Սերիքյոյ, գյուղ Արևմտյան Հայաստանում, Էրզրումի վիլայեթի Այնթապի գավառակում։ Գտնվում էր Արածանիի աջ կողմի վտակներից մեկի ձախ ափին, Այնթապ ավանից 15 կմ հյուսիս-արևմուտք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Տաքսոդիում սովորական

Տաքսոդիում սովորական (լատ.՝ Taxodium distichum), գետնանոճազգրիների ընտանիքի, տաքսոդիում ցեղի բույս։


== Նկարագրություն ==
Տերևաթափ ծառեր են՝ մինչև 30-45 մ բարձրությամբ և 90-150 սմ հաստության բնով։ Ծեր բույսերի սաղարթը ցրված է, լայն-կլորավուն գագաթով, իսկ երիտասարդներինը բրգաձև է։ Կեղևը գորշակարմրավուն է։ Փշատերևները փափուկ են, տափակ, գծանշտարաձև, սանրանման, 1,2-1,8 սմ երկարությամբ և 1,5 մմ լայնությամբ, ուղիղ կամ թեթևակի կորացած, բաց կանաչավուն։ Փշատերևներն ամեն տարի թափվում են, կարճացած ընձյուղի հետ միասին։
Արական հասկիկներն ունեն 10-12 սմ երկարություն և 3-5 սմ լայնություն։ Կոները հակառակ-ձվաձև են կամ համարյա կլորավուն, հասունանում են մեկ տարվա ընթացքում։
Չափազանց լուսասեր ծառատեսակ է։ Աճում է շատ արագ։ Խոնավասեր է։ Հողում կրային միացությունների առկայությունը վատ է տանում։ Արմատային համակարգը հզոր է՝ հողի երես դուրս եկող բարձր, կոնուսաձև ելուստներով, որոնք արմատներին օդ են մատակարարում այն ժամանակ, երբ հողը երկար ժամանակ ծածկված է ջրով։ Դիմանում է մինչև -30 °C կարճատև սառնամանիքներին։ Ապրում է 500-600 տարի։ Առանձին ծառեր ապրում են մինչև 3000-6000 տարի։ Աշնանը փշատերևները թափվելուց առաջ չափազանց գեղեցիկ ոսկե-դեղին գունավորում են ստանում։
Էկոլոգիական խումբը V: Մշակության հավանական շրջանները 7, 9-10, 19-20։


== Տարածվածություն ==
Ծագում է Հյուսիսային Ամերիկայի հարավարևելյան մասից, որտեղ տարածված է Լուիզիանա, Տեխաս, Արկանզաս, Կարոլինա, Մերիլենդ և Ֆլորիդա նահանգներում։ Աճում է ճահճուտներում և գետերի հովիտներում, որի հետևանքով կոչվում է նաև «ճահճային նոճի»։


== Կիրառություն ==
Հրաշալի ծառատեսակ է գերխոնավացած հողերի կանաչապատման համար, որը աչքի է ընկնում դեկորատիվ չափազանց բարձր արժանիքներով։ Հատկապես գեղեցիկ է
ցանցառ և թափանցիկ սաղարթը։ Պիտանի է որպես սոլիտեր։
:


== Ծանոթագրություններ ==
Սուապիի գավառ

Սուապիի գավառ (պորտ.՝ Microrregião de Suape), գավառ Բրազիլիայի Պերնամբուկու նահանգում։ Մտնում է Ռեսիֆիի ագլոմերացիա (մեզոշրջան)ի մեջ։ 8°25′07″ հվ. լ. 35°19′40″ ամ. ե.


== Գավառի կազմ ==
Գավառի կազմի մեջ են մտնում հետևյալ համայնքները.

Կաբու դի Սանտու Ագոստինյու
Իպոժուկա
Բետտինա Ֆրիմեն

Բետտինա Ֆրիմեն (անգլ.՝ Bettina Freeman, 1889, Բոստոն, ԱՄՆ - ոչ վաղ քան 1920 և ոչ ուշ քան 2009), ամերիկացի օպերային երգչուհի (մեցցո սոպրանո), 1913-1920 թվականներին հանդես է եկել «San Carlo Opera Company»-ի թատերախմբում։


== Կենսագրություն ==
Ծնվել է Բոստոնում 1889 թվականին։ Նրա մայրը ֆրանսուհի էր, հայրը ամերիկագերմանական ծագում ուներ։ Ստանալով կրթություն պետական դպրոցներում՝ 13 տարեկանից սկսել է դաշնամուրի դասեր ստանալ։ Նրա ուսուցչուհին էր մադամ դե Բերգ Լոֆգրենը, որը նրան 16 տարեկանում նաև երգի դասեր էր տալիս։ Երբ ստեղծվեց Բոստոնի օպերայի թատերախումբը, Լոֆգրենն իր երիտասարդ աշակերտուհուն ընդունեց օպերային դպրոց, և Մինետտիի ու Կոնտիի հետ մի քանի փորձերից հետո Ֆրիմենն ունեցավ իր առաջնախաղը Զիբելի դերով՝ «Ֆաուստ» օպերայում։ Նաև առաջին թատերաշրջանի ողջ ընթացքում Բետինան հանդես եկավ Բոստոնի օպերային թատրոնում։ Ավելի ուշ Ֆրիմենը տեղափոխվեց Նյու Յորք, որտեղ ընդգրկվեց Quinlan Opera Company օպերային թատրոնի երգչական կազմում, ինչպես նաև հյուրախաղերով հանդես եկավ Անգլիայում և Շոտլանդիայում՝ կատարելով առաջնային դերեր՝ մադամ Բատերֆլյայ, Միքայելլա, Գրետել և Էլիզաբեթ՝ «Տանհոյզեր» օպերայում։ Երգչուհու ձայնը տատանվում էր մեցցո-սոպրանոյի շրջանակներում՝ դրա համար ոչ բնութագրական դիապազոնով։ 1907 թվականին, ցանկանալով սովորել արտասահմանում, Ֆրիմենն ուղևորվեց Փարիզ, բայց շուտով հիվանդացավ և վերադարձավ Բոստոն, որպեսզի վերականգնի ուսումը մադամ Լոֆգրենի մոտ։ Այդպես նա կատարեց իր առաջին քայլերը օպերային աշխարհում՝ չունենալով եվրոպական բեմերում հանդես գալու փորձ։


== Օպերային դերեր ==
Տոսկա (1920)
Տանհոյզեր (1920)


== Ծանոթագրություններ ==
Էրիթրեայի դրոշ

Էրիթրեայի դրոշը Էրիթրեայի Հանրապետության պետական խորհրդանիշներից է։ Այն սահմանված է Էրիթրեայի Սահմանադրությամբ և դրոշի մասին օրենքով։ Կազմված է կանաչ, դեղին, կապույտ և կարմիր գույներից ՝ լայնքի և երկայնքի 1։2 հարաբերակցությամբ։ Ընդունվել է 1995 թվականի դեկտեմբերի 5-ին։


== Ծանոթագրություններ ==